Blandt de aktiviteter DMJU dog havde var årsmøder hos skiftende klubber med tilhørende modelbyggekonkurrencer og deltagelse i de årlige MOROP-kongresser. Deltagelse i kongresserne var imidlertid for egen regning. Det medførte at MOROP-kongressen i [[Hannover]] i 1982 blev uden dansk deltagelse. Ingen var villige til at bruge 2.500-3.000 kr. på et deltagergebyr på 345 [[D-mark]], overnatning og transport samt en uges ferie på det (et årsabonnement på ''Signalposten'' kostede til sammenligning 90 kr. i 1982). DMJU's formand Jørgen Henneke mente da også, at kongresserne ikke burde præges af store ambitiøse arrangementer.<ref>''Klubnyt'' af Jørgen Henneke. [https://www.signalposten.dk/download/SP_1982_3.pdf Signalposten 3/1982], s. 128-129.</ref> DMJU blev dog repræsenteret ved senere kongresser, for eksempel i [[Linz]] i 1984 og [[Bruxelles]] i 1985. DMJU selv omfattede 14 klubber i 1986. Der var imidlertid grundlag for vækst, da man havde kendskab til 30-40 andre klubber.<ref>''Klubnyt'', [https://www.signalposten.dk/download/SP_1987_1.pdf Signalposten 1/1987], s. 46.</ref>
Historie Foreninger Organisationer